Diari Oficial de la Generalitat Valenciana


Sumari del DOGV 6217, del 02-03-2010 (2010/2286)

RESOLUCIÓ de 25 de febrer de 2010, de la directora general de Comerç i Consum de la Conselleria d'Indústria, Comerç i Innovació, d'ampliació de crèdit de l'Ordre de 30 de desembre de 2009, de la Conselleria d'Indústria, Comerç i Innovació, sobre concessió d'ajudes en matèria d'artesania per a l'exercici 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6217

Data del DOGV
:   02-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2286


Data del document
:   25-02-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de febrer de 2010, de la directora general de Comerç i Consum de la Conselleria d'Indústria, Comerç i Innovació, d'ampliació de crèdit de l'Ordre de 30 de desembre de 2009, de la Conselleria d'Indústria, Comerç i Innovació, sobre concessió d'ajudes en matèria d'artesania per a l'exercici 2010. [2010/2286]  
Mitjançant Ordre de 30 de desembre de 2009, de la Conselleria d'Indústria, Comerç i Innovació, es regula la concessió d'ajudes en matèria d'artesania per a l'exercici 2010.  
La disposició addicional primera punt 1 de la mencionada ordre establix que les ajudes previstes en esta, destinades a inversió, es finançaran a càrrec de la línia pressupostària T0139 del capítol VII del programa 761.10, Ordenació i Promoció Comercial, per un import global màxim de 100.000,00 euros, i les previstes per a despesa corrent a càrrec de la línia pressupostària T0135 del capítol IV del mateix programa, per import global màxim de 250.000,00 euros, sense perjudici que hi pogueren resultar incrementades segons les disponibilitats pressupostàries.  
Atés l'interés de les activitats subvencionables per estes ajudes en el marc de potenciació de la política de la Generalitat de protecció i defensa del sector artesà de la Comunitat Valenciana i atés que hi ha crèdit pressupostari disponible, amb esta resolució se n'amplia la dotació pressupostària.  
Pel que s'ha exposat, i en virtut de la delegació establida en el punt 2 de la disposició addicional primera de l'Ordre de 30 de desembre de 2009, de la Conselleria d'Indústria, Comerç i Innovació, resolc:  
Primer i únic  
Ampliar les dotacions assignades a l'Ordre de 30 de desembre de 2009, de la Conselleria d'Indústria, Comerç i Innovació, sobre concessió d'ajudes en matèria d'artesania per a l'exercici 2010, en les següents línies pressupostàries del programa 761.10, Ordenació i Promoció Comercial, i amb el següent import:  
Capítol VII  
Línia T0139. Ampliació de 402.420,65 euros. Nou import global màxim: 502.420,65 euros.  
Capítol IV  
Línia T0135. Ampliació de 420.053,40 euros. Nou import global màxim: 670.053,40 euros.  
València, 25 de febrer de 2010.- El conseller d'Indústria, Comerç i Innovació i vicepresident primer del Consell, p. d. (disposició addicional primera punt 2 de l'Ordre de 30 desembre de 2009, DOCV núm. 6199/04.02.2010), la directora general de Comerç i Consum: Silvia Ordiñaga Rigo.